- Dani Alves a plătit cauțiunea de 1 milion de euro și va fi eliberat din închisoare
- Anunțul momentului vine din Spania
- România – Columbia, marţi, 21:30, în direct pe Antena 1 şi în AntenaPLAY
Dani Alves a plătit cauțiunea de 1 milion de euro și va fi eliberat din închisoare. Fostul jucător de la FC Barcelona va ieși astfel din arestul preventiv.
Fostul fotbalist brazilian Dani Alves, condamnat în luna februarie la o pedeapsă de patru ani şi jumătate de închisoare pentru viol, a plătit cauţiunea stabilită la un milion de euro şi va putea părăsi penitenciarul, a anunţat, luni, tribunalul din Barcelona, citat de AFP.
Dani Alves a plătit cauțiunea de 1 milion de euro și va fi eliberat din închisoare
"Vă informăm că depunerea cauţiunii de către Daniel Alves a fost înregistrată în conturile secţiei 21 a Tribunalului din Barcelona", se arată într-un comunicat de presă al tribunalului, care a acceptat miercuri punerea în libertate a fostului fotbalist în schimbul unei cauţiuni, notează agerpres.ro.
În urma deciziei completului de judecată al Tribunalului din Barcelona, în care unul dintre judecători a fost împotriva eliberării, Alves putea părăsi închisoarea dacă achita cauţiunea de un milion de euro, având obligaţia să nu părăsească ţara şi să predea cele două paşapoarte, spaniol şi brazilian, precum şi să se prezinte în faţa instanţei la termenele stabilite şi interdicţia de a se apropia de victimă şi de a comunica cu aceasta.
Alves se afla în arest preventiv din data de 20 ianuarie 2023, după ce a fost acuzat că a agresat sexual o tânără de 23 de ani, în discoteca Sutton din Barcelona, în noaptea de 30 spre 31 decembrie 2022.
Avocata victimei, Ester Garcia, a anunţat deja că va face apel împotriva deciziei de punere în libertate, ea criticând "o justiţie pentru bogaţi".
În vârstă de 40 de ani, Dani Alves este unul dintre cei mai titraţi fotbalişti din istorie. E la cucerit 23 de trofee cu FC Barcelona, unde a evoluat între 2008 şi 2016.
În cariera sa, brazilianul a mai jucat la Sevilla FC, Juventus Torino, Paris Saint-Germain şi Sao Paulo FC, iar în momentul arestării sale se afla sub contract cu echipa mexicană Pumas UNAM, care l-a concediat imediat după apariţia acuzaţiilor împotriva sa.
Fratele lui Dani Alves a răbufnit, după ce s-a scris că fostul fotbalist s-a sinucis
Pe contul său de Instagram, Ney Alves, fratele fostului fundaş de la Barça şi PSG, a răbufnit împotriva celor care răspândesc acest zvon sordid: "Nebunia este că îl vreţi mort. Vreţi să-l vedeţi pe fratele meu mort. Ce cruzime! Tatăl meu are peste 70 de ani. Mama mea are peste 60 de ani. Voi nu aveţi familie, nu-i aşa? Pe diverse pagini se continuă să se răspândească aceste lucruri. Fie ca Dumnezeu să aibă milă de voi".
Familia lui Dani Alves ar putea lua măsuri legale în urma acestui zvon. În plus, la închisoarea din Barcelona există de câteva săptămâni un protocol antisuicid, din cauza stării psihice a jucătorului de 40 de ani, grav afectat de sentinţa sa.